CELEX: 32015D0290
Language: fi
Date: 2015-02-20 00:00:00
Title: Komission täytäntöönpanopäätös (EU) 2015/290, annettu 20 päivänä helmikuuta 2015 , täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2014 sekä päätöksen 2013/631/EU kumoamisesta (tiedoksiannettu numerolla C(2015) 882)

24.2.2015   
            
            
               FI
            
            
               Euroopan unionin virallinen lehti
            
            
               L 51/10
            
         KOMISSION TÄYTÄNTÖÖNPANOPÄÄTÖS (EU) 2015/290,
   annettu 20 päivänä helmikuuta 2015,
   täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2014 sekä päätöksen 2013/631/EU kumoamisesta
   
      
         (tiedoksiannettu numerolla C(2015) 882)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 15 artiklan,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) N:o 391/2013 (2) säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen tekijä suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetettujen tavoitteiden saavuttamisen kannalta.
            
         
               (2)
            
            
               Euroopan unionin laajuiset suorituskykytavoitteet, joihin sisältyy kustannustehokkuustavoite lennonvarmistuspalvelujen tarjoamiseksi vuosina 2012–2014, asetettiin komission päätöksellä 2011/121/EU (5). Komissio ilmoitti jäsenvaltioille 19 päivänä heinäkuuta 2012 ja 17 päivänä joulukuuta 2012 päivätyillä kirjeillä, että niiden tarkistetut suorituskykysuunnitelmat ja tavoitteet ovat yhdenmukaisia unionin laajuisten suorituskykytavoitteiden kanssa ja ne myötävaikuttavat riittävästi näiden tavoitteiden saavuttamiseen. Kustannustehokkuustavoitteet ilmaistaan määritettyinä yksikköhintoina.
            
         
               (3)
            
            
               Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaan komission tehtävänä on arvioida vuosittain maksuvyöhykkeiden yksikköhinnat, jotka jäsenvaltiot toimittavat komissiolle, kyseisen asetuksen säännösten ja täytäntöönpanoasetuksen (EU) N:o 390/2013 säännösten mukaisesti.
            
         
               (4)
            
            
               Komissio suoritti vuonna 2013 vuoden 2014 maksuvyöhykkeiden yksikköhintojen arvioinnin käyttäen jäsenvaltioiden toimittamaa dataa ja muita tietoja. Apunaan sillä oli suorituskyvyn tarkastuselin ja Eurocontrolin lentoreittimaksujen keskustoimisto. Tämän seurauksena komissio hyväksyi komission päätöksen 2013/631/EU (6). Kyseisellä päätöksellä komissio ilmoitti jäsenvaltioille täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti, että se oli todennut vuoden 2014 maksuvyöhykkeiden yksikköhinnat täytäntöönpanoasetusten (EU) N:o 390/2013 ja (EU) N:o 391/2013 mukaisiksi.
            
         
               (5)
            
            
               Päätöksen 2013/631/EU hyväksymisen jälkeen Bulgaria, Tanska, Unkari, Liettua, Puola ja Slovakia ilmoittivat komissiolle vuonna 2014, että tietyissä yksikköhintojen laskuparametreissa oli tapahtunut muutoksia, jotka eivät olleet niiden tiedossa kun ne toimittivat alustavan datan ja muut tiedot komissiolle vaatimustenmukaisuuden arviointia varten, ja niiden vuoksi vuoden 2014 yksikköhintoihin on tehtävä tiettyjä korjauksia. Tästä syystä nämä kuusi jäsenvaltiota toimittivat komissiolle korjatut yksikköhinnat.
            
         
               (6)
            
            
               Täytäntöönpanoasetuksen (EU) N:o 391/2013 17 artiklan 1 kohdan c ja d mukaisesti komissio on arvioinut nämä korjatut vuoden 2014 maksuvyöhykkeiden yksikköhinnat Bulgariassa, Tanskassa, Unkarissa, Liettuassa, Puolassa ja Slovakiassa asetusten (EU) N:o 390/2013 ja (EU) N:o 391/2013 mukaisesti ja tullut siihen tulokseen, että ne täyttävät vaatimukset. Tämä toteamus olisi sen vuoksi ilmoitettava asianomaisille jäsenvaltioille.
            
         
               (7)
            
            
               Selkeyden ja avoimuuden vuoksi päätös 2013/631/EU olisi kumottava ja korvattava tällä päätöksellä.
            
         
               (8)
            
            
               Ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, ei kuitenkaan rajoita asetuksen (EY) N:o 550/2004 16 artiklan soveltamista.
            
         
               (9)
            
            
               Tässä päätöksessä säädetyt toimenpiteet ovat yhtenäisen ilmatilan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä olevat vuoden 2014 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
   2 artikla
   Kumotaan päätös 2013/631/EU.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä helmikuuta 2015.
      
         
            Komission puolesta
         
         Violeta BULC
         
            Komisison jäsen
         
      
   
   
      (1)  EUVL L 96, 31.3.2004, s. 10.
   
      (2)  Komission täytäntöönpanoasetus (EU) N:o 391/2013, annettu 3 päivänä toukokuuta 2013, lennonvarmistuspalvelujen yhteisestä maksujärjestelmästä (EUVL L 128, 9.5.2013, s. 31).
   
      (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
   
      (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
   
      (5)  Komission päätös 2011/121/EU, annettu 21 päivänä helmikuuta 2011, Euroopan unionin laajuisten suorituskykytavoitteiden ja varoituskynnysten vahvistamisesta lennonvarmistuspalvelujen tarjoamiseksi vuosina 2012–2014 (EUVL L 48, 23.2.2011, s. 16).
   
      (6)  Komission päätös 2013/631/EU, annettu 29 päivänä lokakuuta 2013, täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2014 (EUVL L 289, 31.10.2013, s. 68).
   
      LIITE
      
                  Maksuvyöhyke
               
               
                  Lentoreittien yksikköhinnat vuonna 2014
                  kansallisessa valuutassa (1)
                  
                  (ISO-koodi)
               
            
                  Itävalta
               
               
                  73,39 EUR
               
            
                  Belgia ja Luxemburg
               
               
                  72,04 EUR
               
            
                  Bulgaria
               
               
                  73,09 BGN
               
            
                  Kypros
               
               
                  38,41 EUR
               
            
                  Tšekki
               
               
                  1 198,16 CZK
               
            
                  Tanska
               
               
                  531,33 DKK
               
            
                  Viro
               
               
                  23,97 EUR
               
            
                  Suomi
               
               
                  52,06 EUR
               
            
                  Ranska
               
               
                  65,77 EUR
               
            
                  Saksa
               
               
                  77,32 EUR
               
            
                  Kreikka
               
               
                  34,53 EUR
               
            
                  Unkari
               
               
                  12 539,40 HUF
               
            
                  Irlanti
               
               
                  30,62 EUR
               
            
                  Italia
               
               
                  78,83 EUR
               
            
                  Latvia
               
               
                  28,44 EUR
               
            
                  Liettua
               
               
                  157,97 LTL
               
            
                  Malta
               
               
                  27,61 EUR
               
            
                  Alankomaat
               
               
                  66,47 EUR
               
            
                  Puola
               
               
                  147,43 PLN
               
            
                  Portugali – Lissabon
               
               
                  38,74 EUR
               
            
                  Romania
               
               
                  168,83 RON
               
            
                  Slovakia
               
               
                  60,93 EUR
               
            
                  Slovenia
               
               
                  67,46 EUR
               
            
                  Espanja (manneralue)
               
               
                  71,69 EUR
               
            
                  Espanja (Kanariansaaret)
               
               
                  58,36 EUR
               
            
                  Ruotsi
               
               
                  638,85 SEK
               
            
                  Yhdistynyt kuningaskunta
               
               
                  70,46 GBP
               
            
         (1)  Nämä yksikköhinnat eivät sisällä täytäntöönpanoasetuksen (EU) N:o 391/2013 18 artiklassa tarkoitettua hallinnollista yksikköhintaa, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.